IS vernietig antieke Nabu-tempel‘n Skermskoot van die ontploffing. Die Islamitiese Staat (IS) het die antieke Nabu-tempel in die noorde van Irak met plofstof vernietig. Dié 2 800 jaar oue tempel in die stad Nimrud teen die Tigrisrivier is gewy aan Nabu, die Babiloniese god van wysheid. Die Verenigde Nasies het bevestig dat beeldmateriaal wat wys hoe die tempel vernietig word, eg is. Noord-Irak is ŉ gebied wat deur die IS beheer word. ŉ IS-woordvoerder het ook gedreig dat dié groep die piramides van Egipte gaan vernietig. Volgens die IS moet dié soort tempels as simbole van godslastering vernietig word. In April is die poort van Nergal, ŉ deel van die historiese stadsmuur van Ninevé naby Mosul, ook deur die IS vernietig. Die tempel wat vernietig is. Foto: Diane Siebrandt/http://asorblog.org/2015/04/20/11-photos-from-nimrud/